চৌদ্দগ্রাম (কুমিল্লা) প্রতিনিধি: চৌদ্দগ্রামে মাদক ব্যবসার আধিপত্য বিস্তারকে কেন্দ্র করে দুগ্রুপের মধ্যে বন্দুকযুদ্ধে ৬ জন গুলিবিদ্ধসহ আহত হয়েছেন ১০ জন। সংঘর্ষের পর স্থানীয় জনতা এক মাদক ব্যবসায়ীকে গণধোলাই দিয়ে পুলিশে সোপর্দ করেছে। গত শুক্রবার রাতে উপজেলার সাতঘরিয়া এলাকায় এ ঘটনা ঘটে। জগন্নাথ দীঘির পাড়, গাংরা, বেতিয়ারা ও সাতঘরিয়া এলাকায় চোরাচালান এবং মাদক পাচারকারী দুটি সিন্ডিকেটের মধ্যে আধিপত্য বিস্তারকে কেন্দ্র করে দীর্ঘদিন যাবৎ বিরোধ চলছিল।